Прилог 1.

Појмови који се користе у обрасцима из ове уредбе имају следеће значење:

1) *Сирова нафта* - минерално уље природног пореклa које је смеша угљоводоника и нечистоћа, као што је сумпор. При нормалној температури и атмосферском притиску је у течном стању, а њена физичка својства (густина, вискозност итд.) су врло променљива. Ова категорија укључује кондензате с поља и погонске кондензате из везаног и невезаног гаса, који се мешају са сировом нафтом. Количине треба пријављивати независно од метода екстракције (конвенционалних или неконвенционалних). Сирова нафта искључује природни гас у течном стању (NGL);

2) *Течности природног гаса* (NGL) - течни или утечњени угљоводоници добијени из природног гаса у постројењима за сепарацију или у погонима за прераду гаса. Течности природног гаса укључују етан, пропан, бутан (нормални и изобутан), (изо) пентан и различите пентане и више угљоводонике (понекад се називају природни бензин или кондензати постројења за обраду (прераду) гаса);

3) *Рафинеријскa сировинa* - прерађена нафта намењена за даљу прераду (нпр. уље за ложење добијено примарном дестилацијом или вакуум гасно уље), али без намешавања. Даљом прерадом претвара се у једну или више компоненти и/или у готове производе. Ова дефиниција такође обухвата повраћаје из петрохемијске индустрије у рафинерију (нпр. пиролитички бензин, C4 фракције, фракције гасног уља и уља за ложење);

4) *Адитиви* - не-угљоводонична једињења која се додају или намешавају са производом због побољшања својстава горива (октански и цетански број, нискотемпературна својства итд.), и то:

- оксигенати, као што су алкохоли (метанол, етанол) и етри (као што је МТБЕ (метил-терцијарни-бутил-етар), ЕТБЕ (етил-терцијарни-бутил-етар) и ТАМЕ (терцијарни- амил-метил-етар),

- естри (нпр. уљане репице или диметил естар итд.),

- Хемијска једињења (као што су тетра-метил олово, тетра-етил олово и детерџенти).

4а) *Количине адитива/оксигената (алкохоли, етри, естри и друга хемијска једињења) наведене у овој категорији* морају се односити на количине намењене за намешавање са горивима или на количине које ће се користити као гориво. Ова категорија укључује биогорива која се мешају са течним фосилним горивима.

4б) *Количине течних биогорива* пријављене у овој категорији односе се на намешана течна биогорива и обухватају само део течног биогорива, а не укупну количину течности у које су биогорива у намешаном облику укључена. Искључује сва течна биогорива која нису намешана.

5) *Други угљоводоници* - синтетска нафта која се добија из катранског песка, уљних шкриљаца итд., течности из утечњеног угља, ликвификација конверзијом природног гаса у бензин, водоник и емулгована уља (нпр. Оримулсион); искључујући уљне шкриљце; укључујући нафту из шкриљаца (секундарни производ).

5а) *Деривати нафте* - представљају производ који је једнак збиру рафинеријског гаса, етана, течних нафтних гасова, примарног бензина, моторног бензина, авио бензина, млазног горива бензинског типа, млазног горива керозинског типа, осталог керозина, гасног/дизел горива, лож уља, вајт шпирит и индустријски шпририт (СБП), мазива, битумена, парафинског воска, нафтног кокса и осталих производа.

6) *Рафинеријски гас)* - обухвата смешу некондензабилних гасова који се углавном састоје од водоника, метана, етана и олефина који се добијају дестилацијом сирове нафте или обрадом нафтних деривата (нпр. крековањем) у рафинеријама. Овде су такође укључени повратни гасови из петрохемијске индустрије;

7) *Етан - Eтан (C2H6)* - природно гасовити угљоводоник, који се добија из природног и рафинеријског гаса;

8) *Течни нафтни гас (ТНГ)* - лаки парафински угљоводоници који се добијају рафинеријском прерадом, у постројењима за стабилизацију сирове нафте и постројењима за обраду природног гаса. Углавном се састоје од пропана (C3H8) и бутана (C4Hl0) или њихове комбинације. Они могу укључивати и пропилен, бутилен, изопропилен и изобутилен. ТНГ се за транспорт и складиштење обично утечњава под притиском;

9) *Примарни бензин* - сировина или за петрохемијску индустрију (нпр. производња етилена или аромата) или за производњу бензина реформингом или изомеризацијом у рафинерији. Примарни бензин обухвата фракције у подручју дестилације између 30 °C и 210 °C, односно у делу тог подручја;

10) *Моторни бензин* - састоји се од смеше лаких угљоводоника и дестилује у опсегу између 35 °C и 215 °C. Користи се као гориво за моторна возила са мотором са унутрашњим сагоревањем. Моторни бензин може садржати адитиве, оксигенате и средства за повећање октанског броја, укључујући оловна једињења, као што су TEL (тетра етил олово) и TML (тетра метил олово). Укључене си и компоненте за намешавање моторног бензина нпр. алкилати, изомерати, реформати и крековани бензин за коришћење као готов моторни бензин (нису укључени адитиви/оксигенати). Моторни бензин је производ који је једнак збиру намешаног биобензина (биобензина у моторном бензину) и бензина минералног порекла.

10.1 *Намешани биобензин* (биобензин у моторном бензину)

Биобензин који је намешан у моторном бензину.

10.2. *Бензин минералног порекла*

Преостали део моторног бензина – моторни бензин који не укључује намешани биобензин (ово је углавном моторни бензин минералног порекла).

11) *Авионски бензин* - моторни бензин посебно припремљен за погон клипних авионских мотора, с октанским бројем прикладним за мотор, тачком мржњења од - 60 °C и опсегом дестилације обично између 30 °C и 180 °C;

12) *Млазно гориво бензинског типа* - укључени лаки угљоводоници намењени за погон авионских турбинских мотора са опсегом дестилације између 100 °C и 250 °C. Добијају се намешавањем керозина и бензина или примарног бензина тако да удео аромата не буде већи од 25% запреминских, а притисак паре је између 13,7 kPa и 20,6;

13) *Млазно гориво керозинског типа* - нафтни дестилат који се користи за погон авионских турбинских мотора. Има једнаке карактеристике дестилације између 150 °C и 300 °C (генерално не изнад 250 °C) и тачку паљења као керозин. Осим тога, има и неке посебности (нпр. тачку мржњења) коју је утврдила Међународна асоцијација авио превозника (IATA). Укључује компоненте за намешавање керозина. Млазно гориво керозинског типа је производ који је једнак збиру намешаног биокерозина (биокерозин у млазном гориву керозинског типа) и керозин минералног порекла.

13.1. Намешани биокерозин (биокерозин у млазном гориву керозинског типа)

Биокерозин који је намешан у млазном гориву керозинског типа.

13.2. Керозин минералног порекла

Преостали део млазног горива керозинско типа – млазно гориво керозинско типа које не укључује намешани биокерозин (углавном млазно гориво керозинско типа минралног порекла).

14) *Остали керозини* - Рафинисани дестилати нафте који се користе у другим секторима, осим у авионском саобраћају. Распон дестилације је између 150 °C и 300 °C;

15) *Гасно уље/дизел гориво* - средњи дестилат са опсегом дестилације у распону између 180 °C и 380 °C. Укључује компоненте за немешавање. У зависности од употребе, на располагању је неколико градација; Гасно уље/дизел гориво укључује дизел гориво за возила и камионе са компресионим паљењем. гасно уље/дизел гориво укључује екстра лако лож уље за индустријску и комерцијалну употребу, морски дизел и дизел за железнички саобраћај, као и друга гасна уља, укључујући тешка гасна уља која се дестилују на температури од 380 °c до 540 °c и која се користе као петрохемијски сировински материјали. гасно уље/дизел гориво гориво је производа једнак збиру намешаних биодизела (биодизела у гасно уље/дизел гориво) и дизела минералног порекла.

15.1. Намешани биодизел (биодизел у гасном уљу/дизел гориву)

Биодизел који је намешан са гасноим уљем/дизел горивом.

15.2. Дизел минералног порекла

Преостали део гасног уља/дизел горива - гасно уље/дизел гориво које не укључује намешани биодизел (углавном гасно уље/дизел гориво минералног порекла).

16) *Уље за ложење* - Сва резидуална (тешка) уља за ложење (укључујући и она добијена намешавањем). Кинематичка вискозност је изнад 10 cSt на температури од 80 °C. Тачка паљења је увек изнад 50 °C, а густина је увек већа од 0,90 kg/l. Уље ЗА ЛОЖЕЊЕ ЈЕ ПРОИЗВОД ЈЕДНАК ЗБИРУ УЉА ЗА ЛОЖЕЊЕ СА НИСКИМ САДРЖАЈЕМ СУМПОРА И УЉА ЗА ЛОЖЕЊЕ СА ВИСОКИМ САДРЖАЈЕМ СУМПОРА.

16.1. Уље за ложење са ниским садржајем сумпора (LSFO)

Уље за ложење са садржајем сумпора нижим од 0,5%.

16.2. Уље за ложење са високим садржајем сумпора (HSFO)

Уље за ложење са садржајем сумпора од 0,5% или више.

17) *Вајт шпирит и индустријски шпирит SBP* - рафинисани средњи дестилати с дестилацијом у распону између примарног бензина и керозина. Деле се на:

- индустријски шпирит (SBP): лака уља која дестилишу између 30 °C и 200 °C. Постоји 7 или 8 градација индустријског шпирита у зависности од граница распона дестилације. Градације су утврђене према температурној разлици између 5% [V/V] и 90% [V/V] тачке дестилације (која није већа од 60 °C);

- вајт шпирит: посебни индустријски шпирит са тачком паљења изнад 30 °C. Дестилациони опсег вајт шпирита је између 135 °C и 200 °C;

18) *Мазива* - угљоводоници настали из дестилата нуспроизвода; углавном се користе за смањивање трења међу површинама. Укључују све коначне облике мазивих уља, од уља за вретена до уља за цилиндре, као и уља која се користе у мастима за подмазивање, моторна уља и све врсте сировина за мазива уља;

19) *Битумен* - чврсти, получврсти или вискозни угљоводоник колоидне структуре, смеђе до црне боје, добија се као остатак дестилацијом сирове нафте, вакуум дестилацијом лаког остатака атмосферске дестилације. Битумен се често назива асфалт и првенствено се употребљава за изградњу путева и као материјал за покривање кровова. Укључен је течни и ломљени битумен;

20) *Парафински восак* - то су засићени алифатски угљоводоници. Овај восак је остатак добијен при одстрањивању парафина из мазивих уља. Има кристалну структуру која је више или мање фина у односу на градацију. Главне карактеристике су му: без боје и мириса, пропушта светло, топљења с тачка изнад 45 °C;

21) *Нафтни кокс* - црн, чврст нуспроизвод, добија се углавном крековањем и карбонизацијом остатака сировина, остатака вакуум дестилације, катрана и смоле у процесима као што је континуирано или дисконтинуирано коксовање. Састоји се углавном од угљеника (90 до 95%) и има низак садржај пепела. Користи се као сировина у пећима које користе кокс у индустрији челика, за грејање, за производњу електрода и за производњу хемикалија. Постоје ‚зелени кокс’ и ‚калцификовани кокс’ Укључује ‚кокс на катализатору’; тај кокс се не може поново употребљавати и обично се користи као гориво у рафинерији;

22) *Остало* - сви производи који претходно нису посебно споменути, нпр.: катран и сумпор. Укључују аромате (нпр. BTX или бензен, толуен и ксилен) и олефине (нпр. пропилен) који су произведени у рафинеријама;

23) *Повратни производи у прерад*у - готови производи или полупроизводи које крајњи потрошачи враћају у рафинерије у сврху прераде, намешавања или продаје. То су обично нуспроизводи петрохемијске индустрије. Примењују се само за рафинеријске сировине;

24) *Производи рекласификовани као улазна сировина* - увезени деривати нафте који су рекласификовани као сировине за даљу прераду у рафинерији, без испоруке крајњим потрошачима;

25) *Увоз и извоз* - укључује количине сирове нафте и производа који су увезени или извезени на основу споразума о процесима обраде (тј. рафинирање на основу рачуна). Код сирове нафте и НГЛ-а треба навести земљу изворног порекла; код рафинеријских сировина и готових производа треба навести земљу последњег слања. Укључени су сви утечњени гасови (нпр. ТНГ) добијени поновним превођењем у гасовито стање увезеног утечњеног природног гаса и нафтни деривати које је директно увезла или извезла петрохемијска индустрија. Напомена: Сва трговина биогоривима која се не мешају с транспортним горивима (тј. биогорива у њиховом чистом облику) морају се навести у Упитнику о обновљивим изворима енергије. Поновни извоз нафте увезене у сврху процеса прераде у подручју под царинским надзором треба навести као извоз производа из земље у којој је прерада обављена у одредишну земљу;

26) *Директна потрошња* - сирова нафте, НГЛ и други угљоводоници који се користе непосредно, без прераде у рафинеријама нафте. Укључена је сирова нафта за производњу електричне енергије;

27) *Промена залиха* - разлика између почетне и завршне висине залиха на држаном подручју. Повећање залиха приказује се као негативан број, а смањење залиха приказује се као позитиван број;

28) *Укупна прерада у рафинеријама (рачунато)* Посматрани унос у рафинерију- израчуната укупна количина производа који су ушли у рафинерију. Та се количина рачуна као: домаћа производња + производња из других извора + повратни производи из индустрије + пренос производа + увоз - извоз - непосредно коришћење - промена залиха;

29) *Статистичка разлика* - вредност која се израчунава на следећи начин: Израчуната бруто потрошња - забележена бруто потрошња. Овде су укључене промене залиха код крајњих корисника када се не могу укључити у категорију "Промене залиха". Треба навести разлоге сваке веће разлике;

30) *Укупна прерада у рафинеријама (забележено)* - измерена количина материјала који су ушли у рафинеријску прераду;

31) *Рафинеријски губици* - разлика између инпута у рафинерије (забележеног) и бруто производње рафинерије. Губици се могу појавити за време процеса дестилације нафте због испаравања. Наведени губици приказују се позитивном бројком. Могућа су повећања запремине али не и масе;

32) *Директна потрошња улазних сировина (као енергенти)* - укључене су количине сирове нафте из домаће производње или увоза (укључујући кондензате) и домаћих НГЛ које се користе као енергенти, без претходне прераде у рафинеријама нафте и количине повратних токова полупроизвода петрохемијске индустрије који се користе као енергенти иако примарно нису гориво;

33) *Укупна производња рафинерије* - производња готових производа у рафинерији или у постројењу за намешавање. Нису укључени губици у рафинеријама, али је укључено гориво за сопствену потрошњу рафинерије;

34) *Рециклирани производи* - готови производи који су поново стављени на тржиште након што су једном испоручени крајњим потрошачима и враћени на дораду (нпр. употребљена мазива која су поново прерађена). Ове количине треба разликовати од повратка из петрохемијске индустрије;

35) *Сопствена потрошња рафинерије* - нафтни деривати произведени у рафинерији и потрошени за рад рафинерије. Нису укључени производи које нафтне компаније користе за друге употребе осим прераде, нпр. спремници и танкери за превоз нафте. Укључена су и горива из сопствене потрошње искоришћена у рафинерији за производњу електричне енергије и топлоте која се користи за продају/испоруку ван круга рафинерије;

36) *Међународно бункерисање* - количине горива испоручене бродовима свих застава у међународној пловидби. Међународна пловидба се може одвијати на мору, унутрашњим пловним путевима домаћим језерима, као и приобалним водама. Није укључено следеће:

- потрошња пловила у унутрашњој пловидби. Разлика између унутрашњи и међународне пловидбе одређује се на темељу луке испловљавања и луке упловљавања, а не према застави или државној припадности брода;

- потрошња рибарских пловила;

- потрошња војних пловила;

37) *Производи интерно рекласификовани* - количине готових производа рекласификованих или због промене спецификације или због намешавања у други производа, (нпр. ВГО). Негативна вредност једног производа надокнађује се с једном или више позитивних вредности за један или више новог производа и обрнуто; укупни нето резултат треба да буде једнак нули;

38) *Производи рекласификовани као улазна сировина* - увезени нафтни деривати који су рекласификовани као сировине за даљу прераду у рафинерији, а нису испоручени крајњим потрошачима;

39) *Промена залиха* - разлика између почетног и завршног нивоа залиха на територији државе;

40) *Укупна домаћа испорука (забележено)* - забележена испорука деривата нафте из примарних извора (рафинерија, постројења за намешавање и сл.) на унутрашње тржиште. Ови се подаци могу разликовати од израчунатих података због, нпр. разлике у обиму/или разлике у дефиницијама у различитим системима извештавања.

Напомена 1: Биобензин - Ова категорија обухвата биоетанол (етанол произведен из биомасе и/или биоразградиве фракције отпада), биометанол (метанол произведен из биомасе и/или биоразградиве фракције отпада), биоЕТБЕ (етил-терцијарни-бутил- етар произведен на бази биоетанола, запремински проценат биоЕТБЕ која се израчунава као биогориво је 47%) и биоМТБЕ (метил-терцијарни-бутил-етар произведен на бази биометанол: запремински проценат биоМТБЕ који је прорачунат као биогориво је 36%).

Биодизел: Ова категорија обухвата биодизел (метил-естер масних киселина произведен из биљног или животињског уља, квалитет за дизел моторе), био ди-метил-етар (диметилетар произведене из биомасе), Fischer-Tropsch дизел (Fischer-Tropsch произведен из биомасе), хладно екстраховано био-уље (уље произведено из семена уље само путем механичке обраде) и сва друга течна биогорива које се додају, намешавају или користе као дизел за транспорт.

Напомена:

Поједини изрази употребљени у овој уредби усклађени су са свим начелима и битним захтевима из Уредбе ЕК 1099/2008 о енергетској статистици. Деривати нафте стављају се у промет на тржиште Републике Србије сагласно прописима о квалитету течних нафтних горива.